alexandrainst/scandi-wiki huggingface dataset:
Hamar Judoklubb

Hamar judoklubb (HJK) ble stiftet desember 1980. Klubben er medlem av Norges Judoforbund (NJF) og Norges idrettsforbund (NIF).

Lokaler
Våren 1981 ble det første kurset for nybegynnere gjennomført med Claus Solheim fra Marienlyst judoklubb som instruktør. Kurset ble arrangert på Ajer ungdomsskole på Hamar. Høsten 1981 flyttet klubben aktivitetene til bomberommet i Ankerskogen Svømmehall hvor klubben hadde tilhold resten av 80-tallet.  

På 90-tallet byttet klubben lokaler og Midtbyen- og Storhamar barneskole ble tatt i bruk. Nye Grevløkka skole på Hamar ble benyttet inntil nylig før klubben flyttet til Børstad ungdomsskole

Aktiviteter
Judoklubbene i Hamar, Elverum og Brumunddal hadde et utstrakt samarbeid på 80-tallet som omfattet treningssamlinger, aktivitetslederkurs, lokale kretsmesterskap, Mjøs-Cup og gjeste-trening klubbene imellom. Det ble også avviklet en rekke andre sosiale aktiviteter i forbindelse med gradering og semesteravslutning. Hamar judoklubb hadde et høyt aktivitetsnivå på hele 80-tallet og det årlig medlemsantallet lå på 80-120 aktive utøvere.

NM og EM
Hamar Judoklubb sto som arrangør av NM i Judo for menn 24. og 25. mars 1984. Stevnet ble gjennomført i den gamle ishallen på Storhamar og var en generalprøve før Europamesterskapet for menn, som ble arrangert 13. – 15. mai 1985. Stevnet ble gjennomført i samarbeid med Norges Judoforbund med over 130 deltakere fra 30 ulike nasjoner. Stevnene ble gjennomført uten uhell av større slag og klubben fikk ros av judoforbundet for et bra gjennomførte arrangement.

Sentrale personer i klubben
En rekke personer har fungert med ulike verv i Hamar judoklubb siden klubben ble startet i 1981. Klubben fikk trener- og starthjelp fra Norges Judoforbund, men måtte allerede fra høsten 1981 klare seg med egne ressurser. Disse første kursene ble videreført av blant andre fotograf Gunnar Klingwall og Stein Birkelid fra Hamar.God omtale i lokalavisene ga god rekruttering. Det ble derfor startet separate partier for barn, ungdom og voksne. Klubben fikk etter hvert utviklet flere trener i klubben. Listen under er ikke utfyllende, men gir en oversikt over sentrale personer gjennom klubbens historie:

Hovedtrener i klubben i dag er Eckart Rahn.

Se også
Børstad ungdomsskole (Klubbens tilholdssted i dag).
Jigoro Kano

Eksterne lenker
 Hamar judoklubb
 Norges judoforbund
 Elverum judoklubb

Judo i Norge
Idrettslag i Hamar
Idrettslag etablert i 1980
Johannes Belsheim

Johannes Belsheim (født 21. januar 1829 i bygda Thorpegardane i Vang i Valdres, død 15. juli 1909 i Kristiania) var en norsk teolog, skribent og statsstipendiat.

Belsheim var husmannssønn og ble i 1851 lærer i hjembygda. Han tok i 1855 eksamen ved Asker seminar, var lærer i Grue fra 1856, tok artium ved Heltbergs studentfabrikk 1958 og ble cand.theol. i 1861. Han arbeidet deretter som lærer i Porsgrunn 1862, som rektor ved Vefsens lærerskole 1863, som sogneprest i Sør-Varanger fra 1864 og som sogneprest i Bjelland fra 1870 til 1875. Han fikk deretter vartpenger (ventelønn) og levde i Kristiania som fri skribent.

Belsheim tok i 1879 initiativ til den første landsmålsutgaven av Det nye testamente, men forslaget ble avvist av Stortinget. Belsheim selv fikk statsstipend fra 1880.

Han hadde en skribentvirksomhet innenfor flere emner og tema i samtiden. Hovedvekten av forfatterskapet ligger på norsk kirkehistorie og på utgivelse av ulike bibelhåndskrifter.

Referanser

Litteratur 
 Andreas Brandrud. «Johannes Belsheim» I: Norsk biografisk leksikon, 1. utgave

 sambok 82 bøker/utgaver av Belsheim

Eksterne lenker 
 Johannes Belsheim omtale i Norsk biografisk leksikon

Statsstipendiater
Norske lutherske prester
Norske lutherske teologer
Norske bibeloversettere
Personer begravet på Vår Frelsers gravlund
Personer fra Vang kommune i Oppland
Fødsler i 1829
Dødsfall i 1909
50-øre

Den siste norske 50-øresmynt tilsvarte en halv norsk krone. Grafisk formgiver er Grazyna Jolanta Lindau.

Fra og med 1. mai 2012 opphørte mynten å være tvungent betalingsmiddel i Norge. Norges Bank vil innløse 50-øringer frem til 1. mai 2022. Norges Bank har påpekt at mynten i stor grad ble brukt som veksel i butikker, men ble samlet opp hos kunder og dermed ikke sirkulerer som en ordinær betalingsmynt. Dette medførte at Norges Bank måtte prege 50-øringer til tross for at det var nok 50-øringer i sirkulasjon. Bortfall av 50-øringen antas å gi reduserte samfunnsmessige kostnader med tanke på lager og transport, uten å gå utover effektiviteten i betalingssystemet.

Se også
Norsk krone
Norske mynter

Referanser

Eksterne lenker
 50-øre hos Norges Bank
 Pressemelding om tilbatrekking av 50-øringen hos Norges Bank

50-øre
Introduksjoner i 1874
Opphør i 2012
Borgheim ungdomsskole

Borgheim ungdomsskole er en ungdomsskole på Nøtterøy i Færder kommune i Vestfold. Skolen ligger like ved siden av Nøtterøy videregående skole i kommunens administrasjonssentrum, Borgheim. Borgheim ungdomsskole har i alt omkring 530 elever fra 8. til 10. trinn og cirka 70 ansatte. Skolen ble bygd ut og renovert i 2002.

Skolen er opprettet 1950 som Nøtterøy realskole, og har kunstnerisk utsmykning utført av Else Hagen.

Eksterne lenker 
 

Skoler på Nøtterøy
Ungdomsskoler i Vestfold og Telemark
Robert Kubica

Robert Józef Kubica (født 7. desember 1984 i Kraków, Polen) er en polsk Formel 1-fører som har kjørt for BMW Sauber og Renault F1. Robert Kubica ga seg i F1 i  grunnet en skade. Han gjorde et comeback i 2019 for Williams Martini Racing, men etter et skuffende år, ble det hans eneste år tilbake i Formel 1.

Karriere 
Kubica vant World Series by Renault i 2005, og han debuterte i Formel 1 for BMW Sauber under Ungarns Grand Prix 2006 etter at Jacques Villeneuve forlot laget. Kubica ble da historiens første polske Formel 1-fører.

Han tok sin første pallplassering, en tredjeplass i Italias Grand Prix 2006, i sitt andre løp. I Canadas Grand Prix 2007 mistet han kontrollen over bilen i over 300 km/t og krasjet stygt. Han slapp fra ulykken med en hjernerystelse og forstuet ankel. Som en følge av krasjet måtte han stå over USAs Grand Prix 2007, som gikk en uke senere.

Kubica tok sin og BMW Saubers første seier under Canadas Grand Prix 2008, med lagkameraten Nick Heidfeld på andreplass.

Den 7. oktober 2009 signerte Kubica en ettårskontrakt med Renault før 2010-sesongen, som han forlenget den 7. juli 2010 med to år til slutten av 2012-sesongen.

Søndag 6. februar 2011 krasjet Kubica voldsomt i første del av rally «Ronde di Andora». Han ble alvorlig skadet, med betydelig blodtap og en delvis avrevet hånd. Det var en stund fare for at han måtte amputere den ene hånden, men etter flere operasjoner ble dette avverget. På grunn av skaden mistet han hele -sesongen. I 2017- og 2018-sesongen fungerte Kubica som tester for Renault og Williams, før Williams 22. november 2018 annonserte at Kubica, sammen med britiske George Russell, ville utgjøre Williams førerduo i 2019 sesongen.

Resultater

Fullstendige Formel 1-resultater 
(Forklaring) (Resultater i uthevet skrift indikerer pole position, resultater i kursiv indikerer raskeste runde)

Referanser

Eksterne lenker 
 
 

Formel 1-førere
Polske motorsportutøvere
Personer fra Kraków
Otylia Jędrzejczak

Otylia Jędrzejczak (født 13. desember 1983) er en polsk svømmer. Hun er olympisk mester (200 m butterfly), to ganger verdensmester (200 m butterfly) og syv ganger europamester (200 m butterfly og 200 m fristil). Hun har to ganger slått verdensrekorden på 200 m butterfly for kvinner.

Eksterne lenker 
 

Polske svømmere
Olympiske mestere for Polen
Olympiske sølvmedaljevinnere for Polen
Europamestere i svømmesport
Deltakere for Polen under Sommer-OL 2000
Svømmere under Sommer-OL 2000
Medaljevinnere under Sommer-OL 2004
Deltakere for Polen under Sommer-OL 2004
Svømmere under Sommer-OL 2004
Deltakere for Polen under Sommer-OL 2008
Svømmere under Sommer-OL 2008
Deltakere for Polen under Sommer-OL 2012
Svømmere under Sommer-OL 2012
Årets svømmere i Europa
Tidligere verdensrekordholdere i svømming
Personer fra Ruda Śląska
Deltakere for Polen under EM i svømmesport 1999
Olympiske medaljevinnere i svømming
Sildreslekta

bekkesildre
 bergfrue
 bergjunker
 blyttsildre
 gulsildre
 hagebergfrue
 kilesildre
 knoppsildre
 myrsildre
 mosesildre
 moskussildre
 nyresildre
 oppdalssildre
 oslosildre
 polarsildre
 rundsildre
 rødsildre
 skyggesildre
 skåresildre
 svalbardsildre
 teppesildre
 trådsildre
 trefingersildre
 tuesildre
 ynglesildre

Sildre (Saxifraga) er den største slekta i sildrefamilien. 

De fleste artene er flerårige urter, men noen få er ett- eller toårige. De har en opprett eller liggende stengel, som er bladløs eller har spredte, eller en sjelden gang motsatte, blad. Blomstene er femtallige og har hvite, gule eller purpurrøde kronblad. Det er ti pollenbærere og to grifler. Frukten er en kapsel med to rom som inneholder mange små frø. Polyploidi er vanlig i slekta, og kromosomtallet varierer fra 2n = 10 til 2n = 198, eller kanskje enda høyere. Hos mange arter er vegetativ formering ved hjelp av yngleknopper eller utløpere viktig.

Typiske voksesteder er grasmark, skogkanter, tundra, rasmark og vertikale fjellsider; noen er kalkelskende, mens andre vokser på sur jord. De omtrent 440 artene er utbredt i arktiske og tempererte strøk på den nordlige halvkule. Én art, Saxifraga magellanica, vokser langs hele Andes sør til Ildlandet. Molekylærgenetiske studier har ført til at mange arter er flyttet fra Saxifraga til en egen slekt, Micranthes.

I Norge inkludert Svalbard har Saxifraga i snever betydning 15 naturlig forekommende arter. Den endemiske hybriden oppdalssildre finnes i Sør-Trøndelag, og en annen endemisk hybrid, svalbardsildre, vokser på Svalbard. En tredje endemisk hybrid er blyttsildre fra Sogn og Fjordane, men den er ikke gjenfunnet siden tidlig på 1900-tallet. I tillegg er noen hagearter forvillet.

Det vitenskapelige navnet Saxifraga betyr «steinbryter» og viser både til at disse plantene vokser i fjellsprekker og til at de er blitt brukt som medisin mot nyrestein. Norges nasjonalblomst bergfrue tilhører denne slekta. Mange arter blir brukt som prydplanter.

Litteratur

Eksterne lenker 

 
 The Saxifrage Society

Sildrefamilien
MessengerDiscovery

MessengerDiscovery og MessengerDiscovery Live er et gratis tilleggsprogram for Windows Live Messenger laget av Matt Holwood. Programmet har over 150 innstillinger og funksjoner og er pr. 14. mai 2009 oversatt til 20 språk.
Programmet skal virke på både Microsoft Windows XP, Microsoft Windows Vista og Windows 7.

Noen av funksjonene 
 Oppdag når en kontakt åpner/lukker et samtalevindu
 Kontroller "skriver en melding" meldingen
 Beskyttelse av egendefinerte uttrykksikoner
 Muligheter til å modifisere Windows Live Messengers utseende uten å endre programfilene
 Personlig Bilde-Organisator
 Kallenavnshistorie
 Tilkoblingsinformasjon
 Tillater deg å sende nudges uten tidsbegrensinger
 Kan vise deg som at du bruker en mobil enhet eller Web Messenger
 Fjern reklamer
 Bruke et samtalenavn, dvs. et navn som er annerledes i en samtale enn i kontaktlisten
 Gruppesamtale beskyttelse
 Banningsfilter
 Flood-beskyttelse av meldinger
 Hendelseslogg
 Rullende kallenavn

Kommandoer 
MessengerDiscovery har disse innebygde kommandoene:
 !imitate <melding> : Imitér kontakten du snakker med
 !autoion : Gjør at hver melding du skriver imitérer personen du snakker med
 !autoioff : Slår av !autoion
 !failed : Sender en melding til kontakten du snakker med om at den siste meldingen han eller hun sendte ikke kunne leveres til mottakeren
 !autoresponse <melding> : Send en automatisk responsmelding til alle som sender deg en melding
 !fakeapp <melding> : Sender en falsk invitasjon til kontakten du snakker med
 !error <melding> : Sender en melding som ser ut som at Windows Live Messenger sier det
 !font : Sender skrifttypen du bruker til kontakten du snakker med
 !send <fil bane- og navn> : Sender en fil til kontakten du snakker med
 !psm <personlig melding> : Endrer din personlige melding
 !nick <kallenavn> : Endrer kallenavnet ditt
 !idle : Setter statusen din til inaktiv
 !signout : Logger deg ut av Messenger

Eksterne lenker 
 Hjemmeside 

Programvare
Lynmeldingsprogrammer
Färjestad BK

Färjestad BK (tidligere Färjestads Bollklubb) er en svensk ishockeyklubb, grunnlagt i 1932 som holder til i Karlstad. Klubben har vært av de dominerende i svensk ishockey de senere år.

Selv om navnet nevnt ovenfor er klubbens offisielle navn, omtales klubben som oftest med det noe forenklede «Färjestad». Klubben lyder forøvrig også under klengenavnet "Vargarna från Värmland".

Klubbens hjemmearena er Löfbergs Arena, Karlstad.

Flere nordmenn har spilt i klubben, blant annet Bjørn Skaare, Mats Trygg, Marius Trygg, Trond Magnussen og Atle Olsen.

Klubben har også en god junioravdeling, og flere norske unggutter har reist dit for å prøve lykken. Blant dem er både Marius Holtet og Steffen Thoresen.

Färjestad har spilt på øverste nivå i svensk ishockey sammenhengende siden 1970 og har hittil blitt svenske mestere 10 ganger (1981, 1986, 1988, 1997, 1998, 2002, 2006, 2009, 2011 og 2022.)

Sammendrag 

Färjestad er en av de mest suksessrike hockeyklubber siden Eliteserien premierte sesongen 1975/1976. Klubben holder førsteplass i Eliteseriens maratontabellen. 1980-tallet blir ofte regnet som klubbens største periode, da klubben hadde spillere som Håkan Loob og Thomas Rundqvist.

En andre gullalder startet med gullet 1997. I 10 sesonger 1996-1997 – 2005/2006 Färjestad vant nasjonale mesterskap fire ganger og nådde den nasjonale finalen ved åtte anledninger, inkludert seks på rad (2001–2006). Lagets frontfigur og leder under disse årene vær Jörgen Jönsson som avsluttet sin karriere 2009 med å vinne sitt femte SM-gull. Samlet, Färjestad bli svenske mestere åtte ganger, vant den svenske SHL ved åtte anledninger og er den eneste klubben, sammen med Brynäs, som har spilt hver sesong i SHL. Siden starten i 1975/76, har Färjestad spilt flest finaler av alle lagene (18) og vunnet flest mesterskap (åtte). I tillegg har Färjestad rekorden for flest vunnet kamper på rad (12 stykker av sesongen 2001/02 sesongen), av de ti lengste seierstrakene har Färjestad ikke mindre enn fem av disse. Färjestad har også rekorden for flest kamper på rad uten tap, 21 kamper i sesongen 1997/98.

Spillerstall 2010/2011 

Målvakter

Backer

Løpere

Trenere

Eksterne lenker 
 

Ishockeyklubber i Sverige
Karlstad
Idrettslag etablert i 1932
Mary Barratt Due

Mary Louise Barratt Due (født 9. april 1888 i Bergen, død 24. desember 1969 i Oslo) var en norsk pianist. Sammen med sin mann Henrik Adam Due stiftet hun Barratt Due musikkinstitutt i 1927.

Liv og virke

Bakgrunn
Mary Laura Barratt var datter av predikanten Thomas Ball Barratt som var innvandret fra England og først virket som metodistprest, men ble så den som introduserte pinsebevegelsens kristendomsform, og hans hustru Laura Barratt født Jakobsen. Familien flyttet til Kristiania året etter at datteren var født.

Hun begynte tidlig å spille klaver. Allerede ti år gammel fikk hun dispensasjon fra aldersgrensen og begynte på Musikkonservatoriet i Oslo. Fire år senere dro hun til Roma og studerte ved Accademia Nazionale di Santa Cecilia der Giovanni Sgambati var hennes klaverlærer, og hvor hun tok diplomeksamen i 1907.

Musiker, pedagog
I 1906 debuterte hun i Kristiania. Hun hadde en omfattende konsertvirksomhet, foruten at hun i perioden 1911–12 fortsatte sin musikalske utfannelse hos Percy Grainger i London. Yndlingskomponistene hennes var Franz Liszt og Frédéric Chopin. Hun var også åpen for den nye impresjonistiske stilen, og var blant de første i Norge til å sette Claude Debussy på programmet.

I 1916 giftet hun seg med Henrik Due, og i 1927 startet de musikkinstituttet, som var banebrytende innen musikkpedagogikken. Hun fortsatte konsertvirksomheten, ofte med samtidsmusikk på programmet. 

Sammen med komponisten Eyvind Alnæs utgav hun Norsk pianoskole i 1931.

Ved siden av sin undervisningsvirksomhet ved det institutt hun og mannen hadde startet, hvortil også hørte en musikalsk barnehage og som i okkupasjonstiden i Norge ble til et norsk kulturelt sentrum, fortsatte hun også sine aktiviteteter som konsertpianist. Således uroppførte hun for eksempel til sitt 25-årsjubileum på scenen Signe Lunds klaverkonsert. 

Hun var fra 1948 president i den europeiske soroptimistbevegelsen. Innenfor rammene av Fulbright-programmet reiste Barratt Due i 1956 i USA for å studere musikkundervisningen ved skoler og universiteter der til lands. 

Due var mor til musikerne Stephan Henrik Barratt-Due og Esther Barratt-Due.

Publiksjoner 
1931: Norsk Pianoskole, med Eyvind Alnæs 
1957: Musikkinntrykk fra Amerika, kronikk i Aftenposten 15. april 1957

Referanser

Norske klassiske pianister
Barratt Due musikkinstitutt
Personer fra Bergen kommune
Personer fra Oslo
Personer begravet på Vår Frelsers gravlund
Fødsler i 1888
Dødsfall i 1969
Anchiano

Anchiano er en landsby i kommunen Vinci i Italia.

Den 15. april 1452 ble Leonardo født her i et gårdshus. Hans fulle navn var "Leonardo di ser Piero da Vinci", som betyr "Leonardo, sønn av Piero, fra Vinci".
Anchiano er et lite område nær Vinci, på Chianti-høydene i Toscana. Det er et landbrukssted hvor det bare er noen få hus, og hvor fødselsstedet til Leonardo da Vinci finnes. Landsbyen ligger rundt 3 kilometer fra Vinci. Fødselsstedet til Leonardo finner sted mellom Anchiano og Faltognano. Landskapet i Anchiano er det samme som Leonardo så de første årene av sitt liv, og takket være mangelen på urbaniseringen av dette området har landsbyen forblitt den samme i århundrer. Landskapet består av vingårder og olivenlunder, og langs den lille veien fra Vinci til Anchiano, finnes sjeldent besøkte hus.

Eksterne lenker
 Beskrivelse av Anchiano

Byer i Toscana
Marius Trygg

Marius Trygg (født 1. juni 1976 i Oslo) er en norsk tidligere ishockeyspiller. Han er tvillingbroren til Mats Trygg. Moderklubb er Manglerud Star. Spilte for Färjestad i Sverige i noen sesonger, før han dro til tysk hockey. Har spilt fast på det norske landslaget i flere sesonger. Sesongen 2006/07 vendte han hjem til Norge, og spiller for Manglerud Star og spilte fram til 2015/16 sesongen.

Referanser

Eksterne lenker 
 

Norske ishockeyspillere
Ishockeyspillere for Manglerud Star
Ishockeyspillere for Spektrum Flyers
Ishockeyspillere for Färjestad BK
Personer fra Oslo
Norske tvillinger
Henrik Adam Due

Henrik Adam Due (født 19. april 1891 i Saint Paul, Minnesota, død 13. mai 1966 i Oslo) var en norsk fiolinist og musikkpedagog. Han er blant annet kjent for å ha grunnlagt Barratt Due musikkinstitutt i 1927 sammen med sin kone, pianisten Mary Barratt Due.

Biografi

Due var sønn av legen Elias Kristian Jensen Due (1845–1931) og Elen Henriette Due (født Broch, 1853–1926). Due studerte fiolin hos Arve Arvesen og Gustav Fr. Lange i Kristiania og videre hos Martin Pierre Joseph Marsick i Paris. Han debuterte som fiolinist i 1913 og var i perioden 1921 til 1941 fast ansatt som fiolinist i Oslo Filharmoniske Orkester. Due giftet seg i 1916 med pianisten Mary Barratt Due, og sammen grunnla de i 1927 Barratt Due musikkinstitutt. 

Due var aktiv som fiolinpedagog det meste av sitt liv og blant hans elever kan nevnes Arvid Fladmoe, Stephan Henrik Barratt-Due, Kai Angel Næsteby og Kåre Fuglesang.

Henrik Adam Due og Mary Barratt Due hadde barna Esther Henriette Fladmoe (1917-1999, født Barratt-Due og gift med Arvid Fladmoe fra 1940) og Stephan Henrik Barratt-Due (1919-1985).

Utgivelser
1928: Hvad enhver fiolinspiller bør vite
1953: Norsk Fiolinskole

Referanser

Eksterne lenker
Hvem er hvem? / 1948

Norske fiolinister
Norske musikkpedagoger
Barratt Due musikkinstitutt
Personer fra Saint Paul
Personer begravet på Vår Frelsers gravlund
Marcus Burghardt

Marcus Burghardt (født 30. juni 1983 i Zschopau) er en tysk proff-syklist.

Han ble proff i 2005 etter en amatørkarriere i Wiesenhofs U-23 lag der han vant Bundesliga Gerlingen sammenlagt i 2004. Burghardt vant ProTour-rittet Gent-Wevelgem i 2007 foran lagkameraten Roger Hammond. Han har også hevdet seg i ritt som Dwars door Vlaanderen og etapper i Vuelta a España.

Tour de France 
Marcus Burghart deltok for første gang i Tour de France i 2007 hvor han kom på 127.-plass sammenlagt. Under den 9. etappen kjørte han på en hund og veltet, men hverken han eller hunden ble alvorlig skadet.

Året etter, i 2008, vant han den 18. etappe etter å ha sittet i brudd og til slutt spurtet i fra og passert mållinjen først.

Meritter 

2007
Gent–Wevelgem
3. og 5. etappe, 3-Länder-Tour
2008
18. etappe, Tour de France
 Mest Offensive rytter på 18. etappe
2010
 Poengkonkurransen, Sveits rundt
5. og 7. etappe
2017
Tysk mester i landeveisritt

Referanser

Eksterne lenker 
 
 

Personer fra Zschopau
Tyske syklister
Fødsler i 1983
Etappevinnere i Tour de France
Nasjonale mestere i landeveissykling
Tyske mestere
Lars Erik Spets

Lars-Erik Spets (født 2. april 1985) er en norsk tidlige ishockeyspiller som opprinnelig kommer fra Trondheim. Moderklubben er Flatås. Han har i Norge spilt for Lillehammer, Trondheim Black Panthers og Vålerenga. Han har spilt to sesonger i svenske Brynäs. I 2009 ble han norsk mester med Vålerenga, og han ble kåret til den mest verdifulle spilleren i sluttspillet.
Han spiller for Vålerenga (get-ligaen)
Han har også vært fast spiller på det norske landslaget de siste årene.

Hans brødre Knut Henrik Spets og Vegard Spets spiller også ishockey.

Referanser

Eksterne lenker 
 

Norske ishockeyspillere
Deltakere for Norge under Vinter-OL 2010
Ishockeyspillere under Vinter-OL 2010
Ishockeyspillere for Vålerenga
Ishockeyspillere for Lillehammer IK
Ishockeyspillere for Trondheim IK
Ishockeyspillere for Lørenskog IK
Ishockeyspillere for Brynäs IF
Fødsler i 1985
Sultindvik

Sultindvik er ei bygd som ligger lengst øst i Lenvik kommune i Troms. Bygda ligger på vestsiden av Målselvfjorden, under fjelltoppene Sultinden og Vassbruna. Sultindvik har veiforbindelse via fylkesvei 261 vestover til Rossfjordstraumen (12 km), hvor det blant annet er skole og butikk. Befolkninga i Sultindvik går gradvis nedover, og det er nå mindre enn 50 bosatte i bygda.

Grunnkrets
Sultindvik grunnkrets ligger i Delområde Rossfjordområdet, og er den østligste grunnkretsen i kommunen. Bebyggelsen omfatter strekningen fra Målsjorda til og med veienden på Sandnes. Areal: 27,06 km²

Innbyggertall:

Bosetninger i Senja kommune
Bygder og grender i Troms og Finnmark
Sogn Jord- og Hagebruksskole

Sogn Jord- og Hagebruksskole er en fylkeskommunal videregående skole på Aurlandsvangen i  Aurland kommune i Sogn. Skolen ble etablert som Aurland Jord- og hagebrukskule i 1917 og er per 2022 den eneste 100 % økologiske landbruksskolen i Norge. Elever fra hele landet kan søke.

Virksomheten omfatter gårdsdrift med husdyrhold, grønnsaker, frukt og bær, gartneri, ysteri, stølsdrift, bigård og demonstrasjonshage. Skolen har også internat, blomsterbutikk, gårdsbutikk og gårdsbarnehage. Skolen er kompetansesenter for lokale matprodusenter og bygdenæringer. Det tilbys også videreutdanning på fagskolenivå til agrotekniker i økologisk landbruk.

Utdanningstilbud 
For skoleåret 2018-2019:

Vg2 Landbruks- og gartnernæring - økologisk (landslinje)
Vg3 Landbruk - økologisk (landslinje)

Utdanningen leder til tittelen agronom i økologisk landbruk.

Historie 
Aurland Jord- og hagebrukskule ble etablert etter et forslag fra Sogn Hagebrukslag. De ønsket en spesialskole for jord-og hagebruk. På gården Vestrheim i Kaupanger var det en landbruksskole i 1848 og på gården Rikheim i Lærdal var det skoletilbud fra 1898-1907. Også i Sunnfjord var det en landbruksskole på Mo i Førde, etablert i 1856. I Nordfjord ble det etablert landbruksskole på Mindresunde i Stryn i 1920, senere flyttet til Langvin jordbruksskule i Innvik.
Skolen i Aurland ble etablert på i 1917 på prestegården i Aurland. Skolen har flere ganger vært truet med nedleggelse en etter full omlegging av undervisningen i økologisk landbruk er skolen bevart for sin fremtidsrettede utdanning.

Rektorer 
 2020-: Børre Solberg
 2016-2020: Aksel Hugo, til førsteamanuensis ved NBU

Referanser

Eksterne lenker 
 skolens hjemmesider

Videregående skoler i Vestland
Utdanningsinstitusjoner etablert i 1917
Aurland
Landbruk i Norge
Økologi